กลับจากต่างประเทศ เข้าบ้านปุ๊บ เปลี่ยนชุดแล้วออกล่าหาอาหารไทยกินทันที ด้วยความคิดถึง ตอนแรกกะจะไปกินส้มตำที่อีกร้านให้สะใจ แต่สมาชิกลงเสียงขอเป็นร้านนี้ ด้วยหน้าที่สารถีและคนจ่ายตังที่ดี ต้องไม่บ่น ไม่ง่วง(แต่ขับไปจะหลับไป????????) มาถึงร้านท่ามกลางฝนกำลังพรำๆ  แต่ลูกค้าก็ยังเยอะดีทีเดียว เพราะเป็นช่วงเย็นวันอาทิตย์
จริงๆชื่อร้านริมเขื่อนนี่มีที่มาที่ไปจากสมัยนานหลายปีดีดัก สมัยที่ปลาตีนยังพากันเริงร่าแหวกว่าย ???????? รอให้คนไปเชยชม ร้านอาหารเหล่านี้จะตั้งแผงขายกันอยู่แถวริมเขื่อนในศาลากลางนั่นแล แต่หลังจากมีการปรับภูมิทัศน์ เพื่อให้เป็นแหล่งพักผ่อนหย่อนใจ และสร้างเขื่อนซีเมนต์ที่ทนทานการกัดเซาะของน้ำทะเล???? ร้านในแถบนี้ก้อระเห็จเร่ร่อนไปอยู่ในโซนที่เรียกว่าศูนย์การค้า(ร้าง)ปากน้ำ และยึดทำเลทองมาจนทุกวันนี้
เมื่อเข้าร้านได้ ด้วยความที่คนเยอะจึงต้องใช้วิชานินจาที่ฝึกฝนมาหลบหลีกฝูงชนระหว่างรอ พนักงานจัดแจงเอาโต๊ะมาลงให้อีก 1 โต๊ะแบบกระเบียดกระเสียร(แต่ก้อต้องชมล่ะ เพราะไม่ต้องรอโต๊ะนาน) หลังจากเลือกรายการอาหารแล้ว สั่งไปหลายๆอย่าง ใช้เวลาไม่นานก็ทยอยมาจนครบเลย
##ส้มตำไทย 40 บาท ของเด็ก ไม่ใส่พริก รสชาติ เปรี้ยวๆหวานๆ เส้นมะละกอกรอบใช้ได้                             ##ส้มตำปูม้า 80 บาท ได้ปูม้าตั้ง 2 ตัวแหนะ เปรี้ยว หวาน เผ็ด กำลังดี อร่อยได้ใจ หลังจากอยากมานาน
##ข้าวผัดปู 60 บาท นี่ก้อของเด็กเหมือนกัน ผัดมาแห้งอยู่ เนื้อปูให้มาพอสมควรเลย แต่รสชาติจืดๆ ไม่เข้มข้น ต้องตักทานคู่กับกับข้าวถึงจะดี
##โป๊ะแตก จำราคาไม่ได้ แต่ให้เครื่องเยอะดี ส่วนรสชาติน้ำต้มยำจืดไปหน่อย ชามนี้มีดีที่เครื่อง
##กุ้งแช่น้ำปลา 100 บาท กุ้งสด หวาน อร่อย แต่น้ำจิ้มธรรมดา ยังไม่ซี้ดนัก แต่ก้ออร่อยใช้ได้                                             ##ยำหอยนางรม 80 บาท มาอย่างแรกเลย ตักทานกันเพลิน หอยตัวไม่ใหญ่ แต่ได้เยอะ รสชาติน้ำยำโอเค เค็มๆเปรี้ยวๆเผ็ดๆ สะใจ น้ำลายและน้ำตาตกตลอดระหว่างที่กิน
##รวมมิตรทะเลเผา 220 บาท ให้มาปริมาณคุ้มค่า ย่างมาได้แห้งดีเลย แต่น้ำจิ้มยังธรรมดาไม่เด่นเท่าไหร่
ทานไปหมดนี่ รวมเครื่องดื่มแล้ว 700 นิดๆ เรียกว่ากินอย่างคุ้ม จนอิ่มกันทุกคน รสชาติอยู่ในเกณฑ์ค่อนข้างดีเลย ถ้าเทียบกับหลายๆร้านใหญ่แถวบ้านที่เคยทาน ถึงแม้บรรยากาศจะชวนคลื่นเหียนสักหน่อย(อยู่ใกล้คลองและกองขยะ????????) แต่ถ้าทำใจไม่คิดมากก็มาลองกันได้เลย